S-3273/2020

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 26. maí 2020, á hendur I-kk-þgf B-kk-þgf K-kk-þgf, [...], [...], [...], fyrir eftirtalin umferðarlagabrot með því að hafa:

I.

Sunnudaginn 24. nóvember 2019 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 245 ng/ml, MDMA 80 ng/ml og tetrahýdrókannabínól 1,6 ng/ml) um Suðurlandsbraut við Olísí Reykjavík, þar sem lögregla stöðvaði aksturinn.

II.

Sunnudaginn 29. desember 2019 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 125 ng/ml, kókaín 695 ng/ml og tetrahýdrókannabínól 0,5 ng/ml) um Dalveg við Fífuhvammsveg í Kópavogi, þar sem lögregla stöðvaði aksturinn.

III.

Laugardaginn 4. janúar 2020 ekið bifreiðinni [...]sviptur ökurétti og óhæfur tila ð stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 0,9 ng/ml) um Vesturlandsveg við Miklubraut í Reykjavík, þar sem lögregla stöðvaði aksturinn.

IV.

Mánudaginn 6. janúar 2020 ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 8,5 ng/ml) um Fellsmúla við Síðumúla í Reykjavík, þar sem lögregla stöðvaði aksturinn.

V.

Þriðjudaginn 14. janúar 2020 ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist kókaín 125 ng/ml) um Akurhvarf í Kópavogi, þar sem akstrinum lauk við hús númer 14.

VI.

Sunnudaginn 16. febrúar 2020 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist kókaín 240 ng/ml og tetrahýdrókannabínól 2,0 ng/ml) um Suðurfell við verslunina Kvikk í Reykjavík, þar sem lögregla stöðvaði aksturinn.

Telst háttsemi ákærða í öllum köflum ákæru varða við 1., sbr. 2. mgr. 50. gr. og 1. mgr. 5 8. gr., sbr. 1. mgr. 95. gr. umferðarlaga nr. 77/ 2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv.101. gr. umferðarlaga nr. 77/2019.

Ákærði sótti ekki þing við þingfestingu málsins og hafði ekki boðað forföll en ákæra og fyrirkall hafðiverið birt á lögheimili ákærða í samræmi við 1. mgr. 156. gr. laga um meðferð sakamála nr. 88/2008. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið ummeðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæði sí ákæru.

Ákærði er fæddur [...]. Samkvæmt framlögðu sakavottorði, dagsettu 15. maí 2020, gekkst ákærði undir viðurlagaákvörðun 1. mars 2019 vegna ýmissa umferðar- og fíkniefnalagabrota, þar sem honum var gerð sekt að fjárhæð 900.000 krónur og hann sviptur ökuréttindum í 2 ár og 6 mánuði frá þeim degi að telja, meðal annars vegna akstur undir áhrifum ávana- og fíkniefna án þess að hafa öðlast ökuréttindi. Með dómi 9. október 2019 var ákærða gerður hegningarauki við framangreinda viðurlagaákvörðun og hann dæmdur í 6 mánaða fangelsi skilorðsbundið til tveggja ára vegna brota gegna lögum um ávana- og fíkniefna. Að öðru leyti kemur sakaferill ákærða ekki til skoðunar við ákvörðun refsingar nú.

Brot þau sem ákærði er nú sakfelldur fyrir varða aðeins sektum. Verður skilorðsbundin refsing ákærða samkvæmt framangreindum dómi því látin halda sér, sbr. heimild 1. mgr. 60. gr. almennra hegningarlaga en við ákvörðun refsingar í máli þessu verður því við það miðað að ákærða sé nú í annað sinn gerð refsing fyrir akstur undir áhrifum ávana- og fíkniefna.

Með hliðsjón af sakarefni þessa máls og ákvæðum 77. gr. almennra hegningarlaga nr. 19/1940 þykir refsing ákærða hæfilega ákveðin 2.290.000 króna sekt til ríkissjóðs, sem ákærða ber að greiða innan fjögurra vikna frá birtingu dóms þessa að telja en sæta ella fangelsi í 72 daga.

Með vísan til lagaákvæða í ákæru er ákærði sviptur ökurétti í 5 ár frá 1. september 2021 að telja.

Ákærði greiði 799.847 krónur í sakarkostnað.

A-kvk-nf S-kvk-nf, aðstoðarmaður dómara kveður upp dóm þennan.

D Ó M S O R Ð:

Ákærði, I-kk-nf B-kk-nf K-kk-nf, greiði 2.290.000 króna sekt til ríkissjóðs innan fjögurra vikna frá birtingu dóms þessa að telja en sæti ella fangelsi í 72 daga.

Ákærði er sviptur ökurétti í 5 ár frá 1. september 2021 að telja.

Ákærði greiði 799.847 krónur í sakarkostnað.

A-kvk-nf S-kvk-nf